  Анжелика Тихонова корреспондент Удмуртиысь спортсмен Владимир Семаков масс-стартын биатлонъя Россилэн чемпионэз луиз. Со сярысь Россиысь биатлонистъёслэн союззылэн пресс-службаез ивортэ. Владимир Семаков ыбылӥськонъёссэ янгыштэк ортытӥз но 15 иськемъем дистанциез 40 минут но 47,4 секунд ӵоже ортчиз. Кыкетӥ луиз Башкириысь Максим Буртасов. Куинетӥ – Россилэн люкам командаезлэн азьмынӥсез, Саратовысь Александр Логинов. Россилэн чемпионатэз Тюменьын ортче. Ӵошатсконъёс 2-тӥ оштолэзе нылкышноослэн но воргоронъёслэн эстафетаосынызы йылпумъяськозы. Тодэ вайытом, Удмуртиысь биатлонистъёс Ижкарын ортчем Россилэн чемпионатаз но Кубокезлэн 8-тӥ люкетаз командаен ӵошатсконын азвесь медальёс утӥзы. Соос пӧлын Владимир Семаков но вал.  Тегъёс: Спорт Биатлон Удмуртия Россия  